google/wiki40b huggingface dataset:
Sacherova torta

Sacherova torta alebo sacher je druh čokoládovej torty s marhuľovou marmeládou a čokoládovou polevou. 
Túto koláčovú zmes s čokoládou vytvoril v roku 1832 vtedy šestnásťročný Franz Sacher v druhom učňovskom ročníku na dvore kniežaťa Metternicha. Metternich vydal príkaz šéfkuchárovi, aby pripravil niečo špeciálne pre výnimočných hostí. Šéfkuchár bol však práve chorý, a tak sa rozkaz dostal až k Franzovi Sacherovi a ten si vymyslel túto tortu. Až jeho syn vylepšil túto znamenitú pochúťku čokoládovou polevou a marhuľovou marmeládou počas svojich učňovských rokov u cisárskeho a kráľovského dvorného cukrára Demela. Odvtedy je táto torta jedna z najznámejších kulinárskych špecialít Viedne. V roku 1876 vystúpil Eduard Sacher aj ako zakladateľ reštaurácie a Hotela Sacher.
Označenie Originálna Sacherova torta (Original Sacher-Torte) bolo registrované viedenským Hotelom Sacher ako firemné označenie, receptúra torty je držaná v tajnosti.
Do roku 1965 pretrvávala dlhoročná hádka o toto meno s cisárskym a kráľovským cukrárom Demelom, pretože už od jej vynájdenia existovala jedna „Original Sacher-Torte“. Medzičasom sa Demelova torta volá Demel’s Sachertorte (Demelova Sacherova torta) a zhotovuje sa stále ručne. Navonok sa odlišuje od Original Sacher-Torte tým, že sa vrstva marmelády nachádza v strede torty a nie pod čokoládovou polevou.
Predchodcovia Sacher torty sa našli už omnoho skôr, asi v roku 1718 sa objavila kuchárska kniha Conarda Haggera alebo v kuchárskej knihe Gartler-Hickmanna z roku 1749. Odkedy Katharina Prato v „Die Süddeutsche Küche“ (Juhonemecká kuchyňa) predstavila Chocolade-Torte à la Sacher, zostali čokoládová poleva, marhuľová marmeláda a Sacher spolu neoddeliteľne spojené.
Môžeme nájsť početné napodobeniny originálnej receptúry.
Pri príležitosti kultúrnej akcie Graz – hlavné mesto kultúry 2003 bola vytvorená Sacher Masoch-Torte, ktorá predstavuje variáciu Sacher torty, pomenovaná po Leopoldovi von Sacher-Masoch. Obsahuje ríbezľovú marmeládu a marcipán.
Vincent Škrabala

Životopis

Robotník na železničnej trati Banská Bystrica-Diviaky )od 1939). Po vzniku Slovenského štátu oblastný tajomník ilegál. ved KSS v Banskej Bystrici. Organizátor hospodárskych a politických štrajkov. Člen 2. ilegál. ústredného vedenia KSS. Politicky prenasledovaný, zatknutý. Zahynul v koncentračnom tábore.
Námorná míľa

Námorná míľa je jednotka dĺžky, ktorá sa používa na určovanie vzdialeností v námorníctve a v letectve. Patrí medzi vedľajšie jednotky medzinárodnej sústavy jednotiek (SI). Často sa používa v medzinárodnom práve ako jednotka vzdialenosti.
Pamfýlia

Meno

Názov Pamfýlia je grécky a je odvodený od slov pan (všetko) a fylé (kmeň), teda všetky kmene. Toto pomenovania môže odkazovať na mnoho gréckych kmeňov sídliacich v tomto kraji a tiež pôvodných, predgréckych obyvateľov. Herodotos meno pripisuje mýtickému kráľovi Pamfylovi.

Dejiny

Kraj Pamfýlia sa zmieňuje už u Chetitov, kedy ho obývalo dnes neznáme indoeurópske obyvateľstvo, snáď jeden z národov anatólskej skupiny príbuzní Pizídom a Kilíkom. Prví Gréci sa tu usadzujú asi v 12. stor., po páde Mykénskej civilizácie. V 7. stor. tu boli vytvorené grécke kolónie na často už osídlených územiach a mestách. Vznikli mestá Aspendos, kolónia dórskeho gréckeho mesta Argos, Side, kolónia aiolských Grékov z mesta Kyme v Malej Ázie, mesto Perge bolo obývané pôvodnými gréckymi a možno aj negréckymi obyvateľmi. V klasickej antike bola teda Pamfýlia domovom viacerých kmeňov, Dórov, Aiolov, Achájcov a pôvodných negréckych obyvateľov. Je možné, že časť miestnych Grékov pochádzalo aj z dórskej Kréty. Jazykom kraja bola pamfýlčina, jeden zo starogréckych jazykov achájskeho (mykénskeho) pôvodu, ktorý bol obohatený o silné prvky gréckej a krétskej dórštiny, aiolčiny, achájskej cyperčiny, iónčiny a pôvodného negréckeho jazyka. V 2. stor. pred Kr. tu bolo založené helenistické mesto Attalia, kde sa usadili Gréci z rôznych končín. Z Pamfýlie sa stal dôležitý kraj helenistického sveta, mestá boli veľkolepo prestavané. V 1. stor. pred Kr. si kraj podmanili Rimania. V 1. stor. sa tu rozmohlo kresťanstvo. V tejto dobe upadol miestny grécky jazyk v prospech zjednocujúceho starogréckeho atického jazyka. Od roku 395 patrí Pamfýlia Východorímskej (Byzantskej) ríši. V 13. stor. kraj ovládli Seldžuckí Turci, neskôr Osmanskí Turci a Pamfýlia sa natrvalo stala súčasťou Osmanskej ríše. Počas tohto obdobia väčšina pôvodného, gréckeho obyvateľstva prestúpila na islam a poturčila sa. Ostali tu však grécky kresťania, ktorí však počas silného tureckého vplyvu prestali gréčtinu používať a začali rozprávať po turecky. Pamfýlia patrila do vylaetu Konya. V roku 1923 sa konala Grécko-turecká výmena obyvateľov, všetci miestni Gréci (tzv.Karamanlidi) sa vysťahovali do Grécka, v južnej Anatólii vtedy žilo asi 150.000 Grékov. V Pamfýlii sa usadili moslimovia z Grécka, väčšina z nich rozprávala po grécky.

Dnes

Dnes je územie Pamfýlie významnou turistickou lokalitou, nachádza sa tu turecká riviera a zachované antické pamiatky zo spomínaných gréckych miest. Jazykom kraja je turečtina, časť moslimského obyvateľstva stále hovorí po grécky.
Americký dolár

Americký dolár (označenie: $, kód: USD, tiež skrátené US $, označovaný ako dolár) je oficiálna mena Spojených štátov amerických a jeho územia podľa ústavy Spojených štátov od roku 1792. V praxi je dolár rozdelený na 100 centov (¢), ale príležitostne je rozdelený na 1000 mills (₥) pre účtovníctvo. Obehové papierové peniaze pozostávajú z Federálnych rezervných bankoviek, ktoré sú denominované v amerických dolároch.
Kriváň (prítok Čiernej Oravy)

Prameň

Pramení na území Poľska na severozápadnom úpätí vrchu Kriváň (poľ. Krzywań; 802,8 m n. m.), na štátnej hranici v nadmorskej výške približne 740 m n. m, západne od obce Lipnica Wielka.
Aubigny-sur-Nère (obec)

Poloha

Obec má rozlohu 61,53 km². Najvyšší bod je položený 233 m n. m. a najnižší bod 161 m n. m.

Obyvateľstvo

Počet obyvateľov obce je 5 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hyperénor (syn Panthoa)

Hyperénor (starogr. Ὑπερήνωρ) je v gréckej mytológii syn Panthoa, člena poradného zboru trójskeho kráľa Priama.
Hyperénor a jeho bratia Polydamas a Euforbos zahynuli pri obrane svojej rodnej Tróje. Smrť Hyperénora opisuje epický básnik Homér v štrnástom speve Iliady, keď Achájci pomocou boha Poseidóna odrazili jasnú prevahu bojovníkov Tróje. Boj si vyžiadal mnoho mŕtvych na oboch stranách a zem sa sfarbila aj krvou Hyperénora, ktorého zasiahol oštep spartského kráľa Menelaa.
Hovoria o tom Homérove verše: „Do slabín Menelaos potom zasiahol vládcu mužstva Hyperénora; skrz naskrz hrot pronikol vnútornosťami jeho, celé ich nárazom roztrhal a duša tou otvorenou ranou náhlivo mu odletela z tela a oči mu zastrela čierna noc smrti.."
Pavlovičky

Pavlovičky (nem. Paulowitz; v minulosti Pavlovice) sú bývalá moravská obec, súčasná mestská štvrť a katastrálne územie štatutárneho mesta Olomouca. Rozkladajú sa severovýchodne od centra mesta. V roku 2011 tu žilo 490 obyvateľov, ktorí obývali 89 domov. Nachádza sa tu obratisko olomouckých električiek.
Pavlovičky vznikli relatívne k iným mestským štvrtiam nedávno, keď v súvislosti s budovaním mestskej pevnosti v polovici 18. storočia museli byť zbúrané predmestské osady ako Ostrovy, Bělidla a ďalšie. Ich obyvatelia dostali ako náhradu pozemky vzniknuté rozparcelovaním hospodárskeho dvora v oblasti nazývanej „Na klínku“, pričom nová osada dostala meno podľa svojho zakladateľa, hradišťanského opáta Pavla Ferdinanda Václavíka.
Obec bola k 23. aprílu 1919 spolu s ďalšími ôsmimi obcami a dvoma mestami pripojená k Olomoucu vytvárajúc Veľký Olomouc.
Horor (anime)

Horor (angl. Horror) je v oblasti mangy a anime druh alebo žáner. V hororových anime alebo mangách sa dáva do popredia strach a úzkosť, preto prevažne nie sú určené pre deti pod 16 rokov.
Fontaine-la-Mallet

Poloha

Obec má rozlohu 6,68 km². Najvyšší bod je položený 89 m n. m. a najnižší bod 17 m n. m.

Obyvateľstvo

Počet obyvateľov obce je 2 699 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Závadská tabuľa

Vymedzenie

Podcelok zaberá rovinaté územie v severovýchodnej časti Východoslovenskej roviny, juhovýchodne od Zemplínskej šíravy. Na severozápade susedí Zalužická pahorkatina, patriaca do Východoslovenskej pahorkatiny, zvyšné podcelky v okolí patria do Východoslovenskej roviny: juhozápadným smerom susedí Senianska mokraď a východným aj severným smerom nadväzuje Sobranecká rovina.

Osídlenie

Rovinaté územie patrí medzi riedko osídlené oblasti, kde sa nachádza len niekoľko menších obcí.

Doprava

Severnou časťou územia vedie cesta I/19 a ňou vedená európska cesta 50, ktorá smeruje na Ukrajinu.
Obdobie Jajoi

Keramika

Bola jednoduchšia ako v období Džómon, ale mala dokonalejšie vypracovanie, vypaľovala sa. Keramika bola stále vyrábaná zo stočených povrazcov hliny, ale mohol už byť používaný primitívny kruh. Je známych 5 druhov keramiky.
Typické pre túto kultúru sú džbány s dlhým hrdlom, hlboké misy, hrnce so širokým ústím a nádoby na vysokých nohách. Keramika je často zdobená jednoduchými rytými geometrickými vzormi.
Ľudia kultúry Jajoi už mali pohrebnú keramiku.
Valroufié

Poloha

Obec má rozlohu 13,48 km². Najvyšší bod je položený 361 m n. m. a najnižší bod 140 m n. m.

Obyvateľstvo

Počet obyvateľov obce je 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta III. triedy 1040 (Slovensko)

Priebeh

Cesta začína na križovatke s cestou I/61 v Senci na Mierovom námestí pri Slovenskej pošte. Je po nej vedená Moyzesova a Šafárikova ulica, ktorá končí opäť na ceste I/61 (Trnavská ulica), kde končí aj cesta III/1040.
Foailuga

Geografia

Dedina sa nachádza v juhozápade ostrova Savai’i. Blízko dedín Foailalo a Satuiatua.

Ekonomika

Ľudia tu žijú pomerne tradične. Živia sa pestovaní tropických plodov na ich plantážach a chytaním a predávaním rýb v Tichom oceáne.

Šport

Medzi najpopulárnejšie športy v dedine patrí volejbal, basketbal, kilikiti a v celej Samoe najpopulárnejší kriket.
Lion-devant-Dun

Poloha

Obec má rozlohu 15,51 km². Najvyšší bod je položený 340 m n. m. a najnižší bod 171 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boisemont (Val-d’Oise)

Poloha

Obec má rozlohu 2,77 km². Najvyšší bod je položený 191 m n. m. a najnižší bod 99 m n. m.

Obyvateľstvo

Počet obyvateľov obce je 740 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šajdíkove Humence

Dejiny

Vznikla 1927 odčlenením od Borského Petra. Obec postupne vznikala spojením stavieb (humien) obyvateľov Borského sv. Petra okolo mlynov na brehoch Bahenského potoka a pri majeri Rákoš a bola ako osada súčasťou tejto obce až do roku 1927.

Občianska vybavenosť

V obci je moderný rímskokatolícky kostol sv. Augustína z roku 1951 a kaplnka sv. Augustína z roku 2017. V obci sa ďalej nachádza predajňa potravinárskeho tovaru, zariadenie pre opravu motorových vozidiel, telocvičňa, ihrisko, detské ihrisko, pošta, železničná stanica, autobusové zastávky, materská škola, základná škola, obecná tržnica.
Obec je známa hlavne veľkou lesnou škôlkou a jedným z najkvalitnejších kremičitých pieskov v Európe. Nachádza sa tu golfové ihrisko Penati Golf Resort.
1. septembra bol slávnostne požehnaný pamätník padlým obetiam zo svetových vojen z obce. Pásku prestrihol vojnový veterán z obce pán Bernard Papánek.
Ján Krstiteľ Tombor

Životopis

Študoval na lýceu v Nitre, teológiu v Banskej Bystrici (1843 – 1844), v gen. seminári v Pešti (1844 – 1845), v Djakove (Chorvátsko) (1846 – 1848). Pôsobil ako kazateľ na viacerých miestach v Chorvátsku, od 1860 katedrálny kazateľ v Djakove.
Činiteľ študentského hnutia v Banskej Bystrici a v Pešti. Člen Pohronského krúžku v Banskej Bystrici. Autor národne angažovaných článkov, vlasteneckých básní, próz a historických noviel vydaných v Chorvátsku i na Slovensku v časopise Sokol. Roku 1867 navštívil Slovensko, člen MS.
Montignac-Charente

Poloha

Obec má rozlohu 8,63 km². Najvyšší bod je položený 90 m n. m. a najnižší bod 39 m n. m.

Obyvateľstvo

Počet obyvateľov obce je 731 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra B6A2

Tatra B6A2 je typ česko-slovenského vlečného električkového vozňa, ktorý vyrábala spoločnosť ČKD v 2. polovici 80. rokov 20. storočia.

Konštrukcia

Ide o jednosmerný štvornápravový bežný vlečný električkový vozeň. Konštrukčne vychádza z električky T6A2. Stanovisko vodiča bolo nahradené sedadlami. Vlečný vozeň je spriahaný s jedným (MV+VV) alebo s dvomi (MV+MV+VV) električkami T6A2.

Prototyp

Prototyp B6A2 ev.č. 0022 bol vyrobený súčasne s dvomi prototypmi električky Tatra T6A2 v roku 1985. Skúšobné jazdy sa konali v Prahe, nasledujúci rok bola súprava predaná do Drážďan, kde vlečný vozeň dostal ev.č. 276 001. Medzi rokmi 1990 a 2001 slúžila prototypová súprava na vyhliadkové jazdy po meste. Potom bol prototypový vozeň B6A2 spolu s jedným prototypovým vozňom T6A2 zošrotovaný.
Santo-Pietro-di-Tenda

Poloha

Obec má rozlohu 125,66 km². Najvyšší bod je položený 869 m n. m. a najnižší bod 0 m n. m.

Obyvateľstvo

Počet obyvateľov obce je 359 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Poinson-lès-Grancey

Poloha

Obec má rozlohu 11,68 km². Najvyšší bod je položený 489 m n. m. a najnižší bod 369 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Forest-Montiers

Poloha

Obec má rozlohu 10,22 km². Najvyšší bod je položený 44 m n. m. a najnižší bod 4 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nyiragongo

Geológia

Nyiragongo je aktívna sopka s početnými a dlhotrvajúcimi erupciami. Nie sú známe údaje pred rokom 1882, ale odvtedy eruptovala 34 krát, jednotlivé erupcie boli časo roztiahnuté na niekoľko rokov. Príčina vulkanizmu tkvie vo výstupe magmy cez oslabenú kôru vo východoafrickom riftovom systéme, zvýšená aktivita Nyiragonga a Nyamuragiry je pravdepodobne podporená zvýšeným tepelným tokom pod nimi - horúcou škvrnou.
Láva, produkovaná sopkou je vysoko pohyblivá (boli namerané rýchlosti až 97 km/h), mafická, zložením odpovedajúca nefelinitu, s veľmi nízkym obsahom SiO₂. Priemer krátera je asi 2 km a hĺbka 250 m. V kráteri sa často nachádza jazero roztavenej lávy.

Erupcie

V roku 1977 sa jazero vylialo po porušení stien krátera. Katastofa zapríčinila smrť desiatok ľudí. V roku 2002 sa opäť na boku krátera otvorila trhlina a lávové prúdy ohrozovali 19 km vzdialené mesto Goma, pričom muselo byť evakuovaných 400 000 ľudí. Láva zničila letisko v Gome a asi 15 % mesta.
Junglinster

Poloha

Obec má rozlohu 55,38 km². Najvyšší bod je položený 411 m n. m. a najnižší bod 243 m n. m.

Obyvateľstvo

Junglinster má 6524 obyvateľov (2011).
Graf vývoja obyvateľstva:

Ekonomika

S 3.31% bolo v Junglinster nezamestanosť nižšia o 3.66 % ako luxemburský priemer v roku 2010.
Giuseppe Adami

Život

Na univerzite v Padove dokončil štúdiá práv, ale pracoval ako spisovateľ, dramatik a hudobný kritik. Po Pucciniho smrti publikoval zbierku jeho korešpondencie v knihe Epistolario (1928). Napísal tiež jednu z prvých Pucciniho biografií Giacomo Puccini (1935) a roku 1942 ďalšiu, Il romanzo della vita di Giacomo Puccini.
Písal libretá pre opery. Napríklad pre Giacoma Pucciniho ( La rondine (1917), Il Tabarro (1918) a Turandot (1926), Riccarda Zandonaia (La via della finestra (1919)) a Franca Vittadiniho (Anima allegra (1921), Nazareth (1925)). Bol hudobným kritikom milánskeho La sera a revue La comedia medzi rokmi 1931 a 1934.
Majstrovstvá sveta v hokeji na kolieskových korčuliach mužov 2013

Organizátor

O usporiadanie MS 2013 sa uchádzali 3 kandidáti. Okrem Angoly aj Francúzsko s dejiskom v La Roche-sur-Yon a Portugalsko v Porte. Angolská Luanda bola zvolená valným zhromaždením CIRH za organizátora 29. októbra 2010 v rakúskom Dornbirne. Zápasy sa odohrali v 2 arénach: Pavilhão multi-desportivo de Luanda v Luande s kapacitou 12 000 divákov a Pavilhão Welwitschia Mirablis v Namibe s kapacitou 3 000 divákov.
Majstrovstvá Európy v krasokorčuľovaní 2009

Právo účasti

Právo zúčastniť sa majstrovstiev majú športovci registrovaní v európskych národných krasokorčuliarskych zväzoch a ktorí do 1. júla 2008 dosiahli vekovú hranicu 15 rokov. Na základe výsledkov na predchádzajúcich majstrovstvách Európy majú jednotlivé krajiny právo nominovať medzi jedným až troma nominantmi do každej disciplíny. Každý národný krasokorčuliarsky zväz si mohol nastaviť vlastné kritériá, podľa ktorých nominoval svojich účastníkov.
Pokémon Trading Card Game

Zberateľská kartová hra Pokémon (angl. Pokémon Trading Card Game) je súčasťou hier, anime, mangy, zbieracích kariet a ďalších médií vytvorených Satošim Tadžirim. Táto kartová hra vznikla na podnet série konzolových Nintendo hier.

Základy

Hra je stále všade vo svete úspešná. Vydávajú sa stále nové balíky kariet, z ktorých si hráči môžu postaviť svoj vlastný balík zo 60 kariet. Hra je predovšetkým určená pre priateľské obchody, teda vymieňanie kariet. Hráči medzi sebou jednotlivé karty vymieňajú a potom s takýmito zmixovanými balíkmi hrajú.

Team Aqua a Team Magma

Dva tímy pokémonov, ktoré medzi sebou súperia. Každý tím má svojho hlavného pokémona - Magma má Groudona a Aqua má Kyogra. Každý tím má svoj Základný balíček (angl. Theme Deck), kde nájdete príslušných pokémonov, energie a trénerov. Základný balíček Teamu Magma obsahuje bojových a ohnivých pokémonov a Základný balíček Teamu Aqua vodných a bleskových.

Falošné karty

Niektoré karty sú falošné a majú menšiu cenu. Najvýraznejšie rozpoznávacie znaky sú chyby v tlači, ružový pokéball alebo znak v ľavom dolnom rohu karty.

Prívlastky pokémonov

Niektorí pokémoni majú prívlastok dark,x alebo ex. Prívlastok "dark" je na kartách Team Rocket a väčšinou má dotyčný pokémon menej zásahových bodov. Prívlastok "ex" majú pokémoni v najvyššej vývojovej fáze a majú tým viac zásahových bodov a silnejšie útoky.Pri x je pokémon plne skúsený a ovláda všetky svoje útoky.
Nicholas Udall

Životopis

Študoval na univerzite v Oxforde, kde nastúpil v roku 1524 na Corpus Christi College. Čoskoro našiel prístup k dvoru Henricha VIII. a stal sa v roku 1534 vedúcim na Eton College. Po 7 rokoch v úrade bol prepustený. Neskôr sa tešil priazni Eduarda VI. a Márie Tudorovej a v roku 1554 sa stal vedúcim na Westminster School. Udall napísal prvú anglickú renesančnú komédiu „Ralph Roister Doister“ (okolo 1552), ktorá však nebola zverejnená počas jeho života. Časť bola podľa predlohy antických básnikov Terentia a Plauta a mala byť vytvorená Udallovými študentmi. Tiež prekladal a napísal „Moralität Respublica“ (1553).
Bacúšska dolina

Bacúšska dolina je dolina na južnej strane Kráľovohoľských Tatier.
Preteká ňou Bacúšsky potok. Prechádza ňou asfaltová cesta a modro-značkovaný chodník z Bacúchu cez Bacúšske sedlo do Vyšnej Boce.
Rouvres-sur-Aube

Poloha

Obec má rozlohu 20,18 km². Najvyšší bod je položený 429 m n. m. a najnižší bod 277 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ochranné pásmo vodárenského zdroja

Ochranné pásma vodárenských zdrojov sú štátom definované pásma hygienickej ochrany zdrojov vôd používaných najčastejšie na prípravu pitnej vody. Každý štát má pre tieto zóny svoju vlastnú legislatívu, ktorá sa v priebehu času mení.

Česká legislatíva

Česká legislatíva definuje pásma hygienickej ochrany v zákone č. 254/2001 Zb.
Enola Gay (singel)

Zloženie

Typická pre prvotné kompozície skupiny OMD, nefiguruje v skladbe vokálny refrén, ale silný a výrazný syntetizátorový refrén a jednoznačný lyrický obsah.

Názov

Skladba je pomenovaná po lietadle Enola Gay, bombardéri USAAF Boeing B-29 Superfortress, ktorý niesol jadrovú bombu Little Boy. Little Boy bola prvá jadrová bomba použitá vo vojne, pričom bola zhodená na japonské mesto Hirošima dňa 6. augusta 1945. Zabila viac ako 100 000 civilistov mesta. Názov samotného bombardéru bolo vybrané jeho veliacim pilotom, plukovníkom Paulom Tibbetsom, ktorý ho nazval po svojej matke Enole Gay Tibbetsovej (1893-1983). Jeho matka dostala toto meno podľa novely Enola; or, Her fatal mistake od Mary Young Ridenbaugh.
Kirchhoffove zákony

Kirchhoffove zákony sú dve pravidlá stanovujúce princípy zachovania náboja a energie v elektrických obvodoch. Sú jedným zo základných nástrojov pri teoretickej analýze obvodov. Zákony boli pomenované podľa ich objaviteľa Gustava Roberta Kirchhoff, ktorý ich prvýkrát opísal roku 1845. Využívajú sa pri riešení elektrických obvodov.
Oba zákony možno priamo odvodiť z Maxwellových rovníc, ktoré však boli formulované až v roku 1864; Kirchhoff zákony vytvoril ako zovšeobecnenie výsledkov Georga Ohma. 
Okrem Kirchhoffových zákonov pre elektrické obvody existuje aj Kirchhoffov zákon tepelného vyžarovania a ďalšie empirické Kirchhoffove zákony opisujúce vyžarovacie spektrá.

Použitie Kirchhoffových zákonov

Kirchhoffove zákony sa používajú najmä pre rozvetvené elektrické obvody, pretože spolu s Ohmovým zákonom umožňujú určiť veľkosť a smer elektrického prúdu v jednotlivých vetvách a veľkosť elektrického napätia na svorkách jednotlivých prvkov. 
Pri analýze obvodu pomocou Kirchhoffových zákonov je možné použiť jednu z dvoch metód: analýzy uzlov (založené na použití 1. Kirchoffovho zákona) alebo analýzu slučiek (založenú na použití 2. Kirchhoffovho zákona).

Voľba metódy

Obe metódy poskytujú rovnaké výsledky, pre daný obvod však môže byť jedna alebo druhá metóda jednoduchšia. Metódy vyžadujú riešenie sústavy n rovníc o n neznámych. U metódy uzlov je n počet uzlov mínus počet všetkých zdrojov napätia mínus jedna (za referenčný uzol). U metódy slučiek je n rovné počtu elementárnych slučiek mínus počet zdrojov prúdu. Zvyčajne sa preto používa tá metóda, ktorá si vyžaduje riešenia menšieho počtu rovníc. 
Je však potrebné poznamenať, že metódu slučiek možno použiť len pre planárne obvody, teda obvody, na ktorých schéme sa nekrižujú vodiče. Taká je ale väčšina obvodov, ktoré sa v praxi vyskytujú.

Kirchhoffove zákony v striedavých obvodoch

Analýzu pomocou Kirchoffových zákonov možno vykonávať v obvodoch jednosmerného prúdu, ako aj v obvodoch striedavého prúdu. V tých sa napätie a prúd vyjadrujú komplexnými číslami, ktoré reprezentujú fázory, a miesto elektrického odporu sa používa impedancia.

Kirchhoffove zákony v teórii grafov

Kirchhoffove zákony sa okrem elektroinžinierstva používajú aj v teórii grafov pre analýzy tokov (ktoré sú všeobecné zavedenie elektrického prúdu) v sieťach (ktoré sú všeobecné zavedenie schémy elektrického obvodu). Dokonca sa dá povedať, že teória grafov ako taká má v Kirchhoffových zákonoch svoje korene.
Meaux

Kultúra

Mesto je známe mnohými variantmi syra Brie a zvláštnym druhom horčice.

Doprava

V Meaux je stanica prímestskej železnice a niektorých medzimestských železničných liniek.
Amanu

História

Informácie o prvenstve v objave atolu Európanmi sa rozchádzajú.
Fernão de Magalhães sa pravdepodobne k atolu priblížil po objave Puka-Puka, aj keď sú o tom v jeho zápisoch len veľmi nejasné zmienky. Podstatne hodnovernejším dôkazom je nález lodných kanónov z roku 1921, ktorých datovanie podľa analýz spadá na 16. storočie a korešponduje so stratou lode San Lesmes z roku 1526 pri expedícii, ktorú viedol García Jofre de Loaísa.
Niekde sa uvádza, že prvým európskym objaviteľom bol 12. februára 1606 Pedro Fernandes de Queirós. Keďže je však zápis 11. februára 1606 na jeho meno aj na atol Faaite, ktorý je od Tauere vzdialený vzdušnou čiarou viac ako 375 km, je zjavné, že minimálne jeden z nárokov bude nesprávny.
Hodnovernejší zápis je z pera španielskeho moreplavca Dominga de Bonechey, ktorého zápis o objave je z 1. novembra 1774. Po ňom nasledujú zápisy o návšteve od Faddeja Faddejeviča Bellinsgauzena 8. júla 1820, Louisa Isidore Duperreyho 26. apríla 1823 na lodi La Coquille, alebo Fredericka Williama Beecheyho z 21. februára 1826.
V roku 1850, keď sa atol stal francúzskym územím, mal 100 obyvateľov.
Ako jeden z mála atolov má chránený prístav vnútri lagúny.

Administratívne začlenenie

Atol patrí do komunity Amanu, ktorá je zároveň súčasťou komunity Hao.